**Názov Obce: Horný Kalník**

IČO: 00316687

so sídlom obecného úradu:Horný Kalník 39, 038 02 Dražkovce

bankové spojenie: Prima banka Slovensko,a.s.

č. účtu: 3002013001

IBAN: SK23 5600 0000 0030 0201 3001

adresa elektronickej pošty: obechornykalnik@gmail.com

**(„Obec“)**

a

**Názov: ASEKOL SK, s. r. o.**

IČO: 45 602 689

DIČ: 2023076594

IČ DPH: SK2023076594

so sídlom: Lamačská cesta 45, 841 03 Bratislava

zapísaná v obchodnom registri vedenom Okresným súdom Bratislava I

oddiel: Sro

vložka číslo: 66339/B

bankové spojenie: Československá obchodná banka a. s., č. účtu:25784753/7500

adresa elektronickej pošty: info@asekol.sk

IBAN: SK5075000000000025784753

**(„OZV“ alebo „ASEKOL SK, s.r. o.“)**

(Obec a OZV budú ďalej jednotlivo označovaní ako „**Zmluvná strana**“ a spoločne ako „**Zmluvné strany**“).

uzatvárajú podľa § 269 ods. 2 zákona č. 513/1991 Zb., Obchodný zákonník, v znení neskorších predpisov („**Obchodný zákonník**“) v spojení s § 59 ods. 2 a 59 ods. 3 zákona č. 79/2015 Z.z., o odpadoch a o zmene a doplnení niektorých zákonov („**Zákon o odpadoch**“)

dole uvedeného dňa, mesiaca a roka slobodne, vážne, určite a zrozumiteľne, bez skutkového a bez právneho omylu, nie v tiesni a ani nie za nápadne nevýhodných podmienok a na základe úplnej zhody v nižšie uvedených skutočnostiach, túto

**Zmluvu o spolupráci pri zabezpečovaní systému združeného nakladania s odpadmi z obalov a neobalových výrobkov**

**(ďalej len „Zmluva“)**

evidenčné číslo Zmluvy je:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (vyplní ASEKOL SK, s.r. o.)

**Preambula**

(A) OZV je v súlade s § 28 Zákona o odpadoch organizáciou zodpovednosti výrobcov pre obaly disponujúcou platným rozhodnutím o udelení autorizácie podľa § 89 Zákona o odpadoch („**Autorizácia**“). Hlavnou úlohou OZV je v súlade s udelenou Autorizáciou zabezpečiť funkčný systém združeného nakladania s odpadmi z obalov a neobalových výrobkov oddelene vyzbieranými z komunálnych odpadov vznikajúcich v Obci v zmysle príslušných ustanovení Zákona o odpadoch.

(B) Obec je podľa § 1 ods. 1 zákona č. 369/1990 Zb. o obecnom zriadení v znení neskorších predpisov („**Zákon o obecnom zriadení**“) samostatný územný samosprávny a správny celok Slovenskej republiky. Podľa Zákona o odpadoch zodpovedá Obec za nakladanie s komunálnym odpadom a drobným stavebným odpadom, ktorý vznikol na území Obce, ak Zákon o odpadoch neustanovuje inak.

(C) Obec je okrem iného v zmysle ustanovení Zákona o odpadoch povinná zabezpečiť zavedenie a vykonávanie triedeného zberu komunálnych odpadov pre papier, plasty, kovy, sklo a viacvrstvové kombinované materiály na báze lepenky („**Oddelene zbierané zložky komunálnych odpadov**“) najmenej v rozsahu cieľov zberu podľa Zákona o odpadoch. Obec je zároveň povinná na základe tejto Zmluvy umožniť OZV pre obaly na jej náklady zber oddelene zbieraných zložiek komunálnych odpadov, na ktoré sa uplatňuje rozšírená zodpovednosť výrobcov.

(D) Obec môže pre zber odpadov z obalov a odpadov z neobalových výrobkov zbieraných spolu s odpadmi z obalov uzavrieť zmluvu len s jednou OZV pre obaly na obdobie najmenej jedného kalendárneho roka.

(E) Spoločným cieľom OZV a Obce je v súčinnosti s ostatnými zúčastnenými subjektmi vytvoriť, financovať, prevádzkovať a udržiavať funkčný systém zberu, prepravy, zhodnotenia a recyklácie odpadov z obalov a odpadov z neobalových výrobkov, ktoré sú súčasťou oddelene zbieraných zložiek komunálnych odpadov v Obci.

Článok I

Vyhlásenia zmluvných strán

1. OZV vyhlasuje, že:
	* 1. je OZV pre obaly, prevádzkujúca a zabezpečujúca systém združeného nakladania s odpadmi z obalov a vykonávajúca svoju činnosť v zmysle príslušných ustanovení Zákona o odpadoch;
		2. disponuje všetkými potrebnými súhlasmi, autorizáciami a povoleniami k plneniu záväzkov vyplývajúcich pre ňu zo Zmluvy;
		3. sa zaväzuje za účelom plynulého a kontinuálneho plnenia povinností vyplývajúcich OZV z tejto Zmluvy a Zákona o odpadoch uzatvoriť za trhových podmienok zmluvu so spoločnosť, ktorá vykonáva triedený zber komunálnych odpadov na území Obce.
	1. Obec vyhlasuje, že:
		1. za účelom nakladania s odpadmi z obalov a odpadmi z neobalových výrobkov zbieraných spolu s odpadmi z obalov neuzatvorí obdobnú zmluvu o spolupráci s inou organizáciou zodpovednosti výrobcov ako je táto Zmluva, a v prípade ak má uzatvorenú zmluvu o spolupráci s inou organizáciou zodpovednosti výrobcov v čase uzatvárania tejto Zmluvy, zmluvu o spolupráci s inou organizáciou zodpovednosti vypovie včas v lehotách podľa Zákona o odpadoch tak, aby mohla nadobudnúť účinky táto Zmluva.

Článok II

Predmet zmluvy

* 1. Predmetom tejto Zmluvy je dohoda Zmluvných strán o zabezpečení systému združeného nakladania s odpadmi z obalov a s odpadmi z neobalových výrobkov v Obci.
	2. V súlade s ustanovením § 59 ods. 3 Zákona o odpadoch sa Zmluvné strany dohodli aj na obsahových náležitostiach Zmluvy, a to o:
* systéme triedeného zberu vrátane požiadaviek na výkon činností triedeného zberu,
* spôsob zisťovania podielu odpadov z obalov a odpadu z neobalových výrobkov v oddelene vyzbieraných zložkách komunálnych odpadov,
* spôsobe a forme preukazovania materiálového toku odpadov z obalov a odpadov z neobalových výrobkov,
* podmienkach uskutočňovania informačných aktivít na území Obce,
* výške nákladov na triedený zber v Obci,
* spôsobe zisťovania a verifikácie skutočného zloženia oddelene zbieraných zložkách komunálnych odpadov.

Článok III

Systém triedeného zberu

* 1. OZV sa zaväzuje zabezpečiť v súlade s prílohou č. 1 tejto Zmluvy vytvorenie, financovanie, prevádzkovanie a udržiavanie funkčného systému triedeného zberu odpadov z obalov a z neobalových výrobkov pochádzajúcich z oddelene vyzbieraných zložiek komunálnych odpadov v Obci, na ktoré sa uplatňuje rozšírená zodpovednosť výrobcov podľa Zákona o odpadoch.
	2. Triedený zber komunálnych odpadov je v Obci zabezpečený v závislosti od úpravy obsiahnutej vo všeobecne záväznom nariadení Obce buď jedným z nasledovných spôsobov alebo kombinovane:

kontajnerový systém - rozmiestnením zberných nádob (kontajnerov) farebne odlíšených podľa jednotlivých oddelene zbieraných zložiek komunálnych odpadov („**Zberné nádoby**“) a

vrecový systém - triedením odpadu do zberných vriec určených na triedený zber,

v súlade s podmienkami ustanovenými vyhláškou Ministerstva životného prostredia Slovenskej republiky č. 371/2015 Z. z., ktorou sa vykonávajú niektoré ustanovenia zákona o odpadoch („**Vyhláška, ktorou sa vykonávajú niektoré ustanovenia zákona o odpadoch**“).

* 1. Vývoz Zberných nádob na triedený zber a vriec sa bude uskutočňovať v intervaloch určených v harmonograme vývozu Obce pre vytriedené zložky komunálnych odpadov, vyhotovenom Obcou podľa všeobecne záväzného nariadenia Obce o nakladaní s komunálnymi odpadmi („Harmonogram vývozu“). Harmonogram vývozu je súčasťou Prílohy č. 1 k Zmluve.
	2. Základné údaje súvisiace so zabezpečovaním systému triedeného zberu komunálneho odpadu, na ktoré sa uplatňuje rozšírená zodpovednosť výrobcov podľa Zákona o odpadoch sú uvedené v Prílohe č. 1 k tejto Zmluve. Zmluvné strany sa dohodli na bezodkladnej aktualizácií Prílohy č. 1 v závislosti od zmien uskutočnených v systéme triedeného zberu komunálneho odpadu v Obci.
	3. OZV zabezpečí odobratie celého množstva oddelene vyzbieraných zložiek komunálneho odpadu pochádzajúcich z výrobkov, na ktoré sa uplatňuje rozšírená zodpovednosť výrobcov a ich zhodnotenie v súlade so Zákonom o odpadoch.
	4. OZV je povinná zabezpečiť pre obyvateľov Obce vykonávanie triedeného zberu komunálneho odpadu pre papier, plasty, kovy, sklo a viacvrstvové kombinované materiály na báze lepenky minimálne v rozsahu štandardu zberu na jedného obyvateľa stanovených podľa prílohy č. 10 Vyhlášky, ktorou sa vykonávajú niektoré ustanovenia Zákona o odpadoch. Skutočne dosiahnutý štandard zberu oddelene vyzbieraných zložiek komunálneho odpadu v Obci bude každoročne aktualizovaný doplnením údajov v rámci Prílohy č. 1 tejto Zmluvy.
	5. Obec je povinná umožniť OZV vykonávanie triedeného zberu komunálneho odpadu pre papier, plasty, kovy, sklo a viacvrstvové kombinované materiály na báze lepenky na svojom území, pričom berie na vedomie, že na nakladanie s odpadmi z obalov a neobalových výrobkov, ktoré sú súčasťou oddelene zbieraných zložiek komunálneho odpadu môže uzatvoriť zmluvu len s jednou organizáciou zodpovednosti výrobcov podľa Zákona o odpadoch.
	6. Obec je povinná poskytnúť všetky informácie a doklady potrebné pre oboznámenie sa so skutočným stavom systému triedeného zberu komunálneho odpadu v Obci.
	7. Obec je povinná najmenej jeden mesiac vopred oznámiť OZV každý prípad plánovanej činnosti Obce, ktorý môže mať vplyv na systém triedeného zberu komunálneho odpadu v Obci a zároveň v rovnakej lehote umožniť OZV vyjadriť sa k takémuto zámeru.

Článok IV

Spôsob zisťovania podielu odpadov

4.1 OZV je oprávnená na vlastné náklady zabezpečiť a vykonať pravidelné zisťovanie podielu odpadu z obalov a odpadu z neobalových výrobkov v oddelene vyzbieraných zložkách komunálnych odpadov v Obci („**Podiel**“).

4.2 OZV bude údaje potrebné pre určenie Podielu získavať predovšetkým sledovaním a vyhodnocovaním informácií od subjektu vykonávajúceho triedený zber komunálneho odpadu v Obci (t.j. zberová spoločnosť), a to spôsobom a prostriedkami vyplývajúcimi z ich zmluvného vzťahu. Spôsob zisťovania Podielu tak bude OZV zabezpečovať priamo na prevádzke tohto subjektu pri činnostiach nakladania s vyzbieraným komunálnym odpadom z Obce.

4.3 Zisťovanie Podielu odpadu sa môže vo vopred dohodnutých termínoch realizovať aj (i) miestnou ohliadkou zberných miest, (ii) ich vizuálnou kontrolou, (iii) odbermi a analýzou vzoriek odpadov získaných z jednotlivých Zberných nádob, resp. akýmkoľvek iným spôsobom určeným zo strany OZV najmä, ktorým bude možné určiť skutočný podiel vyzbieraných odpadov z obalov a neobalových výrobkov na celkovom množstve vyzbieraných odpadov príslušnej oddelene vyzbieranej zložky komunálneho odpadu.

Článok V

Spôsob a forma preukazovania materiálového toku odpadov

* 1. Materiálovým tokom odpadov z obalov a odpadov z neobalových výrobkov, ktoré sú súčasťou komunálnych odpadov je pohyb týchto odpadov z miesta ich pôvodu (vzniku) do prvého zariadenia na ich zhodnocovanie, t.j. pohyb odpadov z Obce do prvého zariadenia na ich zhodnocovanie alebo recykláciu niektorou z činností podľa prílohy č. 1 k Zákonu o odpadoch.
	2. Dokladovanie materiálového toku odpadov z obalov a odpadov z neobalových výrobkov slúži na preukázanie plnenia povinností zberu, zhodnocovania a recyklácie odpadov z obalov a odpadov z neobalových výrobkov, ktoré sú súčasťou oddelene zbieraných zložiek komunálneho odpadu. Na účely preukazovania materiálového toku je možné použiť výlučne množstvá odpadov z obalov a odpadov z neobalových výrobkov vykázané Obcou ako množstvá v nej vyzbierané a množstvá odpadov z obalov a odpadov z neobalových výrobkov oznámené OZV výkupcom týchto odpadov. Množstvo zozbieraných odpadov z obalov a odpadov z neobalových výrobkov možno zahrnúť do materiálového toku odpadu z obalov a odpadov z neobalových výrobkov len v roku ich zhodnotenia alebo recyklácie.
	3. Množstvo odpadov z obalov a odpadov z neobalových výrobkov prevzatých do zariadenia na zhodnocovanie odpadov sa považuje za množstvo zhodnotených odpadov z obalov a odpadov z neobalových výrobkov, pokiaľ prevádzkové a technické opatrenia v tomto zariadení zabezpečujú, že sa vytriedené množstvo odpadov z obalov a odpadov z neobalových výrobkov dostane do procesu zhodnotenia alebo recyklácie bez väčších strát.
	4. OZV zabezpečí dokladovanie materiálového toku odpadov z obalov a odpadov z neobalových výrobkov v plnom rozsahu požiadaviek vyplývajúcich z ustanovenia § 21 vyhlášky Ministerstva životného prostredia Slovenskej republiky č. 373/2015 Z. z., o rozšírenej zodpovednosti výrobcov vyhradených výrobkov a o nakladaní s vyhradenými prúdmi odpadov v znení neskorších predpisov („**Vyhláška o rozšírenej zodpovednosti výrobcov vyhradených výrobkov**“), a to v priamej súčinnosti s Obcou a spoločnosťou, ktorá bude na území Obce vykonávať triedený zber odpadov z obalov a neobalových výrobkov („**Zberová spoločnosť**“) na základe zmluvy s OZV. Vzhľadom na charakter a povahu dokladov požadovaných pre preukázanie materiálového toku odpadov z obalov a odpadov z neobalových výrobkov, OZV bude primárne využívať informácie poskytované Zberovou spoločnosťou.
	5. Miesto pôvodu odpadov z obalov a neobalových výrobkov, ktoré sú súčasťou oddelene zbieraných zložiek komunálnych odpadov v Obci a ich množstvo vykazujú Zmluvné strany riadnym vyplnením tlačiva tvoriaceho Prílohu č. 2 tejto Zmluvy. Obec potvrdí údaje uvádzané na tlačive podľa prílohy č. 2 Zmluvy a zašle ich OZV najneskôr do 7 dní po doručení tlačiva. V prípade, že Obec v zaslaných údajoch zistí nezrovnalosť, bezodkladne o tejto skutočnosti informuje OZV, v súčinnosti s ktorou zabezpečia nápravu zistených skutočností.
	6. Obec je povinná OZV poskytnúť všetky informácie a doklady potrebné pre preukázanie materiálového toku odpadov z obalov a neobalových výrobkov vyzbieraných v Obci v rozsahu a za podmienok ustanovených v Zákone o odpadoch a súvisiacich právnych predpisoch.

Článok VI

Podmienky uskutočňovania informačných aktivít na území Obce

6.1 OZV je povinná zabezpečiť v rozsahu a za podmienok ustanovených Zákonom o odpadoch výkon informačných, propagačných a vzdelávacích aktivít na území Obce, ktorých cieľom je prispieť k zvyšovaniu environmentálneho povedomia obyvateľov Obce v oblasti nakladania s oddelene zberanými zložkami komunálnych odpadov vznikajúcimi v Obci.

* 1. Predmetom informačnej povinnosti OZV je predovšetkým poskytovanie informácií obyvateľom Obce o spôsobe zabezpečenia triedeného zberu odpadov z obalov a neobalových výrobkov, ktoré sú súčasťou komunálnych odpadov v Obci, o potrebe ich účasti a súčinnosti na triedenom zbere komunálnych odpadov, o postupoch a opatreniach potrebných pre zvyšovanie efektivity triedeného zberu v Obci, a o význame a prínosoch zhodnocovania a recyklácie komunálnych odpadov a o ďalších skutočnostiach spojených so zabezpečovaním triedeného zberu komunálnych odpadov na území Obce tvoriacich predmet informačnej povinnosti OZV podľa Zákona o odpadoch.
	2. Konkrétny spôsob a forma uskutočňovania informačných aktivít zo strany OZV budú vykonávané v súlade s príslušnými ustanoveniami Zákona o odpadoch, na základe vzájomnej dohody Zmluvných strán, tak aby zohľadňovali aktuálnu situáciu a úroveň triedeného zberu komunálneho odpadu v Obci v príslušnom časovom období. OZV sa zaväzuje minimálne 1 x za rok uskutočniť na území Obce výkon informačných aktivít (informačnú kampaň) zameraných na informovanie obyvateľov Obce v rozsahu poskytovaných údajov podľa bodu 6.2 tohto článku Zmluvy.
	3. Obec sa zaväzuje bezodplatne poskytnúť OZV dostatočný priestor pre výkon informačných aktivít na území Obce, a to predovšetkým poskytnutím súčinnosti s využitím v mieste obvyklých informačných prostriedkov, poskytnutím obecnej tabule, poskytnutím obecných reklamných plôch, prípadne iného vhodného verejného priestranstva v Obci a poskytnutím časového priestoru v obecnom rozhlase.
	4. Obec sa zaväzuje vydať OZV potvrdenie o vykonaní informačnej kampane podľa bodu 6.3 tejto Zmluvy na požiadanie OZV do 7 dní odo dňa vykonania kampane, a/alebo na požiadanie OZV. Ak Obec potvrdenie nevydá v stanovenej lehote považuje sa informačná kampaň za vykonanú riadne a včas.

Článok VII

Náklady na triedený zber v Obci

* 1. Náklady triedeného zberu oddelene vyzbieraných zložiek komunálnych odpadov v Obci, vrátane zberu a dotriedenia znáša OZV zodpovedajúca za nakladanie s vyhradeným prúdom odpadu na území Obce.
	2. OZV rovnako znáša náklady na zabezpečenie Zberných nádob na triedený zber zložiek komunálnych odpadov, pri ktorých sa uplatňuje rozšírená zodpovednosť výrobcov podľa Zákona o odpadoch.
	3. Celkové náklady podľa bodu 7.1 tohto článku Zmluvy uhrádza OZV priamo Zberovej spoločnosti vo výške a za podmienok stanovených na základe ich vzájomného zmluvného vzťahu.
	4. Predpokladanú výšku nákladov triedeného zberu oddelene zbieraných zložiek komunálnych odpadov, na ktoré sa vzťahuje rozšírená zodpovednosť výrobcov podľa Zákona o odpadoch, je možné určiť pomocou Prílohy č. 1 Zmluvy.
	5. OZV oznamuje Obci výšku celkových vynaložených nákladov na činnosti podľa tejto Zmluvy jeden krát za rok, a to najneskôr do konca januára nasledujúceho kalendárneho roku.

Článok VIII

Spôsob zisťovania a verifikácie skutočného zloženia oddelene zbieraných vytriedených zložiek odpadu

* 1. OZV je v súlade s ustanovením § 59 ods. 9 Zákona o odpadoch oprávnená vykonávať priebežnú kontrolu skutočného zloženia oddelene zbieranej zložky komunálnych odpadov v Zberných nádobách umiestnených v Obci. V prípade, že OZV zistí, že Zberná nádoba na triedený odpad obsahuje podiel inej zložky komunálneho odpadu než pre akú je Zberná nádoba určená v rozsahu nad prípustnú mieru znečistenia ustanovenú v Zákone o odpadoch, OZV nezodpovedá za nakladanie s takto vyzbieranou zložkou komunálneho odpadu v Obci. Za nakladanie s takto vyzbieranou zložkou komunálneho odpadu v uvedenej Zbernej nádobe zodpovedá Obec, pričom sa Obec zaväzuje, že tento záväzok Obce bude zmluvne dohodnutý medzi Obcou a príslušnou Zberovou spoločnosťou.
	2. Spôsob zisťovania a verifikácie skutočného zloženia oddelene zbieranej zložky komunálneho odpadu v Zbernej nádobe pre ňu určenej bude vykonávaný nasledujúcim spôsobom:

8.2.1OZV oboznámi písomne alebo e-mailom Zberovú spoločnosť a súčasne Obec o svojom zámere vykonať priebežnú kontrolu skutočného zloženia oddelene zbieranej zložky komunálneho odpadu minimálne tri pracovné dni vopred a to s uvedením dňa, hodiny a miesta začatia priebežnej kontroly. Následne poverený pracovník OZV v deň začatia priebežnej kontroly, za účasti daného povereného pracovníka OZV, zástupcu Zberovej spoločnosti a zástupcu Obce, zapečatí označené Zberné nádoby, ktoré ústne určil poverený pracovník OZV, a ktoré uvedie v protokole o verifikácií skutočného zloženia oddelene zbieranej zložky komunálneho odpadu („**Protokol**“). Označené a vhodným spôsobom zapečatené Zberné nádoby sa odvezú na zberné miesto prevádzkované Zberovou spoločnosťou, kde sa ich obsah za účasti povereného pracovníka OZV najprv zváži, roztriedi podľa metodiky pre určenie zloženia odpadu a následne sa určí pomer odpadov spadajúcich pod rozšírenú zodpovednosť výrobcov k pomeru ostatných odpadov. Takto zistené výsledky uvedie poverený pracovník OZV do Protokolu a stávajú sa záväznými pre všetky tri zúčastnené strany. Kontrolu podľa tohto článku Zmluvy je možné uskutočniť tak v Zberných nádobách ako aj zberných vreciach.

Článok IX

Práva a povinnosti zmluvných strán

* 1. OZV je povinná najmä:
		1. znášať náklady na zabezpečenie Zberných nádob na triedený zber zložiek komunálnych odpadov a zberných vriec, pri ktorých sa uplatňuje rozšírená zodpovednosť výrobcov v počte a za podmienok určených v zmluve uzavretej medzi OZV a Zberovou spoločnosťou. Zmluvné strany sa dohodli, že počty a podmienky zabezpečenia Zberných nádob budú medzi OZV a Zberovou spoločnosťou aktualizované minimálne jeden krát ročne z dôvodu optimalizácie systému triedeného zberu a zvýšenia podielu oddelene zbieraných zložiek komunálneho odpadu minimálne v rozsahu Zákona o odpadoch;
		2. znášať v Obci v rozsahu na ňu pripadajúcom náklady triedeného zberu oddelene vyzbieranej zložky komunálneho odpadu patriacej do vyhradeného prúdu odpadu, vrátane zberu a vytriedenia týchto zložiek na zbernom dvore;
		3. zabezpečiť odobratie celého množstva oddelene vyzbieranej zložky komunálneho odpadu patriacej do vyhradeného prúdu odpadu z Obce.
	2. OZV je oprávnená najmä:

9.2.1 vykonávať overenie funkčnosti a nákladovosti triedeného zberu Obce u Zberovej spoločnosti s cieľom zistenia primeranosti vynakladaných nákladov na triedený zber, prepravu, zhodnocovanie a recykláciu odpadov z obalov a odpadov z neobalových výrobkov nachádzajúcich sa v oddelene zbieraných zložkách komunálnych odpadov.

9.2.2 na základe vykonaného overenia funkčnosti triedeného zberu podľa bodu 9.2.1 tohto článku Zmluvy navrhovať Obci a Zberovej spoločnosti zmeny systému triedeného zberu za účelom zlepšenia jeho funkčnosti.

9.2.3 uhrádzať Zberovej spoločnosti iba náklady zodpovedajúce výške obvyklých nákladov v príslušnom regióne ak Obec alebo Zberová spoločnosť neuskutoční zmeny v systéme triedeného zberu navrhnuté v súlade s bodom 9.2.2 tohto článku Zmluvy; náklady presahujúce výšku obvyklých nákladov v príslušnom regióne je povinná Zberovej spoločnosti uhradiť Obec.

9.3 Obec je povinná najmä:

9.3.1 zabezpečiť zavedenie a vykonávanie triedeného zberu komunálnych odpadov pre papier, plasty, sklo, kovy a viacvrstvové kombinované materiály na báze lepenky, najmenej v rozsahu cieľov zberu ustanovených v prílohe č. 3a Zákona o odpadoch a požiadaviek ustanovených na triedený zber komunálnych odpadov.

9.3.2 nahlásiť OZV údaje o množstve (produkcii) komunálnych odpadov za predchádzajúci kalendárny rok do 31.1. príslušného kalendárneho roka.

9.3.3 potvrdiť vykonanie informačných aktivít zo strany OZV na území Obce podľa bodu 6.5 Zmluvy.

9.3.4 potvrdiť materiálový tok odpadov z obalov a/alebo neobalových výrobkov podľa Prílohy č. 2 Zmluvy.

9.4 Obec je oprávnená najmä:

9.4.1 žiadať OZV o poskytnutie informácií, ktoré sa týkajú plnenia predmetu Zmluvy.

Článok X

**Trvanie a ukončenie zmluvy**

10.1 Zmluva sa uzatvára na dobu neurčitú.

10.2 Zmluvu je možné ukončiť vzájomnou písomnou dohodou Zmluvných strán o jej zániku.

10.3 Obec je oprávnená Zmluvu vypovedať:

a) písomnou výpoveďou bez udania dôvodu zo strany Obce k 31. decembru kalendárneho roka,

b) písomnou výpoveďou počas kalendárneho roka len z dôvodu porušenia povinností OZV podľa § 28 ods. 4 písm. a) alebo e) Zákona o odpadoch s trojmesačnou výpovednou lehotou, ktorá začína plynúť v prvý deň mesiaca nasledujúceho po doručení výpovede.

10.4 Výpoveď podľa bodu 10.3 písm. a) článku Zmluvy sa musí doručiť OZV do 31. októbra v roku, v ktorom má byť zmluvný vzťah ukončený.

* 1. OZV je oprávnená písomne vypovedať zmluvu s Obcou:
1. bez udania dôvodu s jedno mesačnou výpovednou lehotou, ktorá začína plynúť v prvý deň mesiaca nasledujúceho po doručení výpovede,
2. na základe výzvy ministerstva podľa § 28 ods. 5 písm. f) Zákona o odpadoch s okamžitou účinnosťou, pričom Zmluva sa končí dňom doručenia výpovede druhej Zmluvnej strane, alebo
3. v dôsledku zrušenia autorizácie podľa § 94 ods. 2 Zákona o odpadoch s okamžitou účinnosťou, pričom Zmluva sa končí dňom doručenia výpovede druhej Zmluvnej strane.

Článok XI

Oznámenia a doručovanie

* 1. Ak nie je v Zmluve uvedené inak, akákoľvek komunikácia a akékoľvek oznámenie podľa Zmluvy musí mať písomnú formu a musí byť doručené druhej Zmluvnej strane na adresu uvedenú v záhlaví Zmluvy jedným z nasledujúcich spôsobov:
1.

osobne; alebo

doporučenou poštou alebo kuriérom,

elektronickou poštou na elektronickú adresu Zmluvných strán uvedenú v záhlaví tejto Zmluvy.

* 1. Zmluvné strany sa dohodli, že oznámenia týkajúce sa vzniku, zmeny, zániku alebo neplatnosti zmluvného vzťahu podľa Zmluvy alebo vzniku, zmeny a zániku práv a povinností Zmluvných strán vyplývajúcich zo Zmluvy sa môžu doručovať iba spôsobom podľa odseku 11.1. písm. b) alebo písm. 11.1 c) Zmluvy.
	2. Ak neexistuje dôkaz o skoršom doručení, komunikácia alebo oznámenie je považované za doručené: (i) pokiaľ je doručované osobne, v pracovný deň nasledujúci po zanechaní na adrese druhej Zmluvnej strany; (ii) pokiaľ je zasielané kuriérom alebo doporučenou poštou, v pracovný deň nasledujúci po dni doručenia na adresu druhej Zmluvnej strany a (iii) pokiaľ je doručované elektronickou poštou, v pracovný deň nasledujúci po dni doručenia emailovú adresu druhej Zmluvnej strany. Za deň doručenia sa považuje aj deň, v ktorý Zmluvná strana, ktorá je adresátom, odoprie doručovanú komunikáciu alebo oznámenie prevziať, alebo v ktorý márne uplynie úložná doba pre vyzdvihnutie si zásielky na pošte, alebo v ktorý je na zásielke, doručovanej poštou Zmluvnej strane, preukázateľne zamestnancom pošty vyznačená poznámka, že „adresát sa odsťahoval“, „adresát je neznámy“, alebo iná poznámka podobného významu, ak sa súčasne takáto poznámka zakladá na pravde.
	3. Všetky oznámenia a komunikácia, ktoré majú Zmluvné strany urobiť na základe Zmluvy, budú v slovenskom jazyku.
	4. Komunikácia a oznámenia budú zasielané na adresy Zmluvných strán uvedené v záhlaví Zmluvy alebo na takú inú adresu, k rukám osoby, ktoré príslušná Zmluvná strana písomne oznámi druhej Zmluvnej strane najmenej sedem (7) dní pred odoslaním takejto komunikácie alebo oznámenia.
	5. Každá Zmluvná strana je povinná oznámiť druhej Zmluvnej strane bez zbytočného odkladu zmenu svojich kontaktných údajov.

**Článok XII**

**Dôvernosť informácií**

* 1. Táto Zmluva a všetky v nej obsiahnuté informácie, ako aj všetky informácie, ktoré si Zmluvné strany vymenili a poskytli v súvislosti s Zmluvou, sú prísne dôvernými informáciami. Zmluvné strany sa zaväzujú:
		1. zachovávať mlčanlivosť o dôverných informáciách a používať tieto dôverné informácie v nevyhnutnom rozsahu a výlučne len za účelom zamýšľaným Zmluvou;
		2. podniknúť všetky potrebné kroky a opatrenia na ochranu a zabezpečenie dôverných informácií; a
		3. neposkytnúť tieto dôverné informácie akejkoľvek tretej osobe s výnimkou:

#### poskytovania informácií zamestnancom, spoločníkom alebo akcionárom Zmluvných strán v rozsahu, ktorý je nevyhnutne potrebný pre výkon ich práce alebo práv a povinností;

#### poskytovania informácií právnym poradcom, daňovým poradcom, audítorom, bankovým ústavom alebo iným poradcom Zmluvných strán, ktorí sú viazaní povinnosťou mlčanlivosti podľa príslušných právnych predpisov alebo na základe zmluvy o zachovaní dôvernosti informácií uzatvorenej s príslušnou Zmluvnou stranou; alebo

#### prípadov, keď to bude vyžadované na základe právneho predpisu, správneho, súdneho alebo rozhodcovského rozhodnutia alebo pravidiel akejkoľvek burzy alebo to bude vyžadované pre účely uplatnenia práv zo Zmluvy.

* 1. Dôverné informácie nezahŕňajú (a) informácie, ktoré v čase ich zverejnenia sú, alebo sa po ich zverejnení stanú verejne prístupnými inak, ako v dôsledku zverejnenia pri porušení záväzku mlčanlivosti, alebo (b) informácie, pri ktorých ktorákoľvek zo Zmluvných strán môže preukázať, že boli vo vlastníctve alebo dispozícii tejto Zmluvnej strany pred ich sprístupnením a neboli získané priamo ani nepriamo v rozpore so záväzkom mlčanlivosti alebo porušením všeobecne záväzných právnych predpisov.

Článok XIII

Rozhodné právo a riešenie sporov

* 1. Zmluvné vzťahy vyplývajúce zo Zmluvy sa riadia v častiach neupravených Zmluvou príslušnými ustanoveniami platných právnych predpisov Slovenskej republiky.
	2. Zmluvné strany sa dohodli, že všetky spory, ktoré medzi nimi vzniknú z právnych vzťahov vzniknutých na základe Zmluvy alebo súvisiacich so Zmluvou, vrátane sporov o platnosť, výklad a zánik Zmluvy, predložia na rozhodnutie príslušnému všeobecnému slovenskému súdu.

**Článok XIV**

Osobitné a záverečné ustanovenia

* 1. Zmluva podlieha zákonnej povinnosti zverejnenia. Zmluva nadobúda platnosť dňom jej podpísania poslednou Zmluvnou stranou a účinnosť dňom 01.01.2022.
	2. Obec sa zaväzuje zverejniť Zmluvu v súlade s príslušnými zákonnými ustanoveniami, najmä ustanoveniami zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov, najneskôr do siedmich (7) dní odo dňa uzavretia Zmluvy.
	3. Zmluvným stranám nevyplýva z tejto Zmluvy povinnosť poskytnutia žiadneho vzájomného peňažného plnenia. Na uzatvorenie tejto Zmluvy sa preto nevzťahuje postup podľa ustanovení zákona č. 343/2015 Z. z . o verejnom obstarávaní a o zmene a doplnení niektorých zákonov v znení neskorších predpisov.
	4. Zmluvu je možné meniť alebo dopĺňať výlučne vo forme písomných dodatkov podpísaných oboma Zmluvnými stranami.
	5. Ak by sa ukázalo, že niektoré ustanovenie Zmluvy je celé alebo sčasti neplatné alebo neúčinné, táto neplatnosť alebo neúčinnosť nevedie k neplatnosti alebo neúčinnosti ostatných ustanovení Zmluvy. V takom prípade sa zaväzujú obe Zmluvné strany bezodkladne nahradiť neplatné alebo neúčinné ustanovenie takým novým ustanovením, ktoré bude platné, účinné a vykonateľné a ktoré bude z hľadiska svojho účelu a funkcie čo najviac zodpovedať účelu a funkcii pôvodného ustanovenia.
	6. V prípade rozporu medzi ustanoveniami Zmluvy a dispozitívnymi ustanoveniami všeobecne záväzných právnych predpisov právneho poriadku Slovenskej republiky alebo ustanoveniami Jednotných pravidiel, platia ustanovenia Zmluvy. V prípade rozporu medzi ustanoveniami Zmluvy a ustanoveniami všeobecne záväzných právnych predpisov právneho poriadku Slovenskej republiky, ktoré je možné dohodou Zmluvných strán vylúčiť, alebo ustanoveniami Jednotných pravidiel, platia ustanovenia Zmluvy a uvedené ustanovenia všeobecne záväzných právnych predpisov právneho poriadku Slovenskej republiky alebo ustanovenia Jednotných pravidiel sa považujú za výslovne vylúčené.
	7. Ukončením Zmluvy nezaniká platnosť a účinnosť ustanovení tejto Zmluvy, ktoré vzhľadom na svoju povahu majú pretrvať aj po ukončení Zmluvy.
	8. Zmluva sa vyhotovuje v dvoch (2) vyhotoveniach, z ktorých každá Zmluvná strana obdrží po jednom (1) vyhotovení.
	9. Prílohy Zmluvy tvoria jej neoddeliteľnú súčasť.
	10. Táto Zmluva sa vyhotovuje v slovenskom jazyku.
	11. Zmluvné strany potvrdzujú svojimi podpismi, že si dôkladne prečítali a rozumejú ustanoveniam Zmluvy a jej prílohám, a že súhlasia so všetkými ustanoveniami a ich právnymi následkami.

**Prílohy:**

1. Popis systému triedeného zberu v Obci

**Obec:**

V Hornom Kalníku dňa : 23.12.2021.

Podpis: \_\_\_\_\_\_\_\_\_\_\_\_\_\_\_\_\_\_\_

Meno: Stanislav Rohoň

Funkcia: starosta obce

**OZV**

V \_\_\_\_\_\_\_\_\_\_\_\_\_\_\_\_\_\_\_\_ dňa \_\_\_\_\_\_\_\_\_\_\_\_\_\_\_

Podpis: \_\_\_\_\_\_\_\_\_\_\_\_\_\_\_\_\_\_\_

Meno: Mgr. [Ronald Blaho](http://www.orsr.sk/hladaj_osoba.asp?PR=Blaho&MENO=Ronald&SID=0&T=f0&R=0)

Funkcia: konateľ

**PRÍLOHA 1**

**Popis systému triedeného zberu v Obci**